The Blue Van er mest kendt udenfor landets grænser, alligevel har de bedt Brønderslev Kommune om at give et bidrag til indspilningen af deres næste album, det oplyser DR Nordjylland. Prisen på sådan en indspilning kan løbe i en halv million kroner, og bandet ser gerne mest muligt af udgiften dækket. Men kommunens Børne- og Kulturforvaltning foreslår at politikerne afslår at putte penge i projektet, da bandet ikke opfylder betingelserne for at få støtte fra Kulturpuljen. Politikerne behandler ansøgningen på deres møde på torsdag.

Referat:
Brønderslev-bandet har søgt kommunen om penge til et nyt album, men kommunen siger nej.